खंडपीठ ने यह आदेश ससुराल में विवाद होने के वर्ष 2014 से गायब हुई एक 26 वर्षीय महिला के मामले को लेकर सुनवाई के दौरान दिया। महिला का पता लगाने में पुलिस अब तक असफलत रही है। खंडपीठ ने कहा कि पुलिस महकमे में लापता लोगों की अलग-अलग श्रेणी बनाई जाए। जैसे ससुराल में विवाद अथवा झगड़ा होने के बाद गायब होनेवाली महिलाओं को अलग श्रेणी में रखा जाए। और पुलिस ऐसे मामलों को अलग तरीके से देंखे। सुनवाई के दौरान सरकारी वकील ने कहा कि पुलिस ने महिला की तलाश के लिए कई प्रभावी कदम उठाए हैं और जांच के लिए थोड़ा वक्त किया जाए। सरकारी वकील के इस आग्रह को देखते हुए खंडपीठ ने मामले की सुनवाई 16 जनवरी तक के लिए स्थगित कर दी।